text: • ser la primera empresa a certificar la comercialització del bestiar porcí;
  • ser una empresa innovadora en la fabricació de pinsos compostos i en la creació d'una línia genètica pròpia;
  • conciliar la tecnologia amb el compromís social i cooperatiu. Copalme ha millorat la qualitat i la productivitat en la fabricació de pinsos sense deixar de banda l'atenció als seus socis i a les necessitats quotidianes;
  • crear la societat Copalme Producción, SL, que vol integrar explotacions ramaderes amb la premissa que els socis propietaris hi participin i així puguin donar continuïtat a les diverses explotacions.
  Copalme i Secció de Crèdits participa del projecte TRAMA (Tècniques de Reorganització Ambiental Agrària) per a la reducció integral de l'impacte ambiental en sistemes agroramaders.
  Aquest projecte té l'objectiu de plantejar, demostrar i difondre noves formes de gestió ambiental.
  La cooperativa té diferents certificats que acrediten la seva qualitat i ofereix als seus socis tot un seguit de serveis entre els quals destaquen:
  • els serveis agraris, que inclouen la venda de productes fitosanitaris (com ara herbicides, insecticides, fungicides...), adobs i llavors, així com tot el que té a veure amb l'equipament per a les explotacions ramaderes, els treballs agrícoles i l'assessorament a càrrec d'enginyers agraris que s'encarreguen de revisar els projectes i els plans d'avaluació dels socis que ho sol•licitin;
  • els crèdits, amb un tipus d'interès per als socis que afavoreix la facilitat en els pagaments;
  • les assegurances, que poden ser personals (de vida, d'habitatge), agràries o automobilístiques;
  • la botiga, que ofereix una gamma de productes (material de ferreteria, productes fitosanitaris, llavors, material de granja, medicaments veterinaris...) a una bona relació qualitat-preu.
  Les compres també es poden fer a través d'Internet;
  • el taller, en col•laboració amb l'empresa Rodi, per fer reparacions i manteniment en vehicles industrials, agraris i particulars;